Balstogės Šv. Roko bažnyčia
53°08′04″ š. pl. 23°08′40″ r. ilg.﻿ / ﻿53.13444°š. pl. 23.14444°r. ilg.﻿ / 53.13444; 23.14444 Balstogės Šv. Roko bažnyčia (lenk. Kościół św. Rocha w Białymstoku) – bažnyčia esanti Balstogės mieste. Bažnyčia pavadinta Šv. Roko garbei. Bažnyčia priklauso Balstogės Šv. Roko parapijai. 1927–1946 m. vyko bažnyčios statybos, architektas Oskar Sosnowski. 1939 m. žuvus architektui, jo pareigas perėmė architektas Stanislaw Bukowski. Statybų iniciatorius buvo kunigas Adomas Abramovičius. Bažnyčia stovi ant Šv. Roko kalvos, ant kurios 1839 m. buvo įkurtos kapinės. Bažnyčios bokštas yra 83 m aukščio, o ant bokšto viršaus yra 3 m aukščio Marijos skulptūra. Sovietų okupacijos metu 1939–1941 m. buvo planas bažnyčioje įkurti cirką. 1975 m. kovo 12 d. bažnyčia buvo įtraukta į Palenkės vaivadijos saugomų istorijos paminklų sąrašą.